“อินโดนีเซีย” เปิดตัวเลข GDP ปี 65 โต 5% นิวไฮรอบ 9 ปี รับยอดส่งออกแกร่ง
“อินโดนีเซีย” ชี้ตัวเลข GDP ปี 65 ขยายตัว 5.31% สูงสุดในรอบ 9 ปี และสูงกว่าที่คาดการณ์จะเพิ่มขึ้น 5.29% รับยกเลิกมาตรการโควิด และราคาสินค้าโภคภัณฑ์ทั่วโลกยกระดับการส่งออกให้สูงเป็นประวัติการณ์
“อินโดนีเซีย” ชี้ตัวเลข GDP ปี 65 ขยายตัว 5.31% สูงสุดในรอบ 9 ปี และสูงกว่าที่คาดการณ์จะเพิ่มขึ้น 5.29% รับยกเลิกมาตรการโควิด และราคาสินค้าโภคภัณฑ์ทั่วโลกยกระดับการส่งออกให้สูงเป็นประวัติการณ์
6 ก.พ. 2566

ผู้สื่อข่าวอ้างอิงจาก สำนักงานสถิติแห่งชาติอินโดนีเซีย เปิดเผยว่า ผลิตภัณฑ์มวลรวมภายในประเทศ (GDP) ของอินโดนีเซียเพิ่มขึ้นในปีที่แล้ว โดยได้รับแรงหนุนจากการยกเลิกมาตรการสกัดโควิด-19 และราคาสินค้าโภคภัณฑ์ทั่วโลกที่ยกระดับการส่งออกให้สูงเป็นประวัติการณ์ แม้ว่าการเติบโตจะชะลอตัวลงในไตรมาสสุดท้ายก็ตาม
โดย GDP ปี 2565 ขยายตัว 5.31% ซึ่งเป็นอัตราการขยายตัวรายปีที่ดีที่สุดในรอบ 9 ปี และสูงกว่าที่ผลสำรวจของรอยเตอร์คาดการณ์ว่าจะเพิ่มขึ้น 5.29%
นอกจากนี้ ตัวเลข GDP สำหรับไตรมาสที่ 4/65 ขยายตัว 5.01% เมื่อเทียบรายปี ดีกว่าของผลสำรวจซึ่งคาดไว้ที่ 4.84% แต่ต่ำกว่าของไตรมาสที่ 3/65 ที่ 5.72% รายงานระบุว่า อินโดนีเซียยกเลิกมาตรการจำกัดการเดินทางเมื่อปีที่ผ่านมา หลังยอดผู้ติดเชื้อจากโควิด-19 รายวันลดลงและอัตราการฉีดวัคซีนเพิ่มขึ้น ซึ่งช่วยหนุนการบริโภคในครัวเรือน ขณะที่มาตรการที่เหลือทั้งหมดถูกยกเลิกเมื่อช่วงสิ้นปีที่ผ่านมา
ทั้งนี้ อินโดนีเซีย ซึ่งเป็นผู้ส่งออกถ่านหินให้ความร้อน, น้ำมันปาล์ม และแร่นิกเกิลรายใหญ่ของโลก ก็ได้รับประโยชน์จากราคาสินค้าโภคภัณฑ์ที่พุ่งสูงขึ้น หลังสงครามรัสเซีย-ยูเครนเปิดฉากเมื่อเดือนก.พ. 65